Piélagos

Piélagos (prononcu PJElagos) estas municipo en Kantabrio (Hispanio). Laŭ censo de 2012, ĝi havis 23 211 loĝantojn.

 Geografio 
Ties limoj estas norde la Kantabra Maro, okcidente Miengo, Polanco kaj Torrelavega, sude Puente Viesgo kaj Castañeda, kaj oriente Villaescusa, Camargo kaj Santa Cruz de Bezana.

Ĝi situas en la industria kaj plej loĝata areo de Kantabrio, tio estas, la areo inter la urboj Santandero kaj Torrelavega. Tradicie, la unuaranga sektoro tre viglis pro aktiva bruto-brutado, kaj pro ĝia strategia situo, en la urbo instaliĝis pluraj entreprenoj, inkluzive kelkaj laktejoj. Pro la beleco de ties marbordo (sep strandoj) kaj bona transporta komuniko, konstruiĝis en la municipo pluraj loĝejoj, ofte malrespekte de la natura medio.

La loĝlokoj de la municipo estas jenaj: Arce, Barcenilla, Boo, Carandía, Liencres, Mortera, Oruña, Parbayón, Quijano, Renedo (ĉefurbo),   Vioño de Piélagos kaj Zurita.

 Demografia evoluo 1900  1910  1920  1930  1940  1950  1960  1970  1980  1990  2000  2005 2010 2013 2021 5698  6208  6418  7282  8040  8487  9710  9365  9282  9219  11 862  15 748  21 268  24 07726.035
Fonto: INE
eta|maldekstre|250px|Malnova ponto de Puente Arce super la rivero Pas inter Oruña kaj Arce, ambaŭ de la municipo Piélagos.

Estas kvin Havaĵoj de Kultura Intereso en la municipo, nome la jenaj:
 Mezepoka turo de Velo, en Arce, kun la kategorio de monumento.
 Ponto de la 17-a jarcento,​ en Arce, monumento.
 Palaco de la Conquista Real, en Arce, monumento.
 Groto “Santián” aŭ “Santiyán”, kun la kategorio de arkeologia zono.
 Groto “El Calero II”, en Arce, arkeologia zono.

Krome, estas kvar Havaĵoj de Loka Intereso:
 Palaco de la Grafoj de Mortera, en Mortera.
 Sanktejo de “La Virgen de Valencia”, en Vioño de Piélagos.
 Palaco de la Llana aŭ de la Colina, en Zurita.
 Militaj Strukturoj de la Monto Picota, en Boo

Kaj tri katalogitaj havaĵoj:
 Palaco kaj kapelo de Bustamante, en Renedo.
 Ponto de Barcenilla, en Barcenilla.
 Palaco de la Floro, en Carandía.

 Bildoj 

Vidu ankaŭ
 Listo de municipoj de Kantabrio
 Boo de Piélagos (stacidomo)
 Parbayón (stacidomo)
 Renedo (stacidomo)
 Vioño (stacidomo)
 Zurita (stacidomo)


Kategorio:Municipoj de Kantabrio